Informácia
o zriadení sprostredkovateľského orgánu pod riadiacim orgánom
Sektorového operačného programu Ľudské zdroje
na Ministerstve práce, sociálnych vecí a rodiny SR

Ministerstvo práce, sociálnych vecí a rodiny SR je riadiacim orgánom pre Sektorový operačný program  Ľudské zdroje (ďalej len SOP ĽZ) na základe uznesenia vlády č. 133/2002 zo dňa 13. 2. 2002. SOP ĽZ je realizovaný v rámci Cieľa 1 štrukturálnej politiky EÚ a rozsahom územia zasahuje celé Slovensko s výnimkou bratislavského kraja. 
Úlohy Ministerstva práce, sociálnych vecí a rodiny SR ako riadiaceho orgánu pre riadenie SOP Ľudské zdroje upravuje Nariadenie Rady č. 1260/1999 ustanovujúce  všeobecné ustanovenia o štrukturálnych fondoch. 
Ministerstvo práce, sociálnych vecí a rodiny Slovenskej republiky v roku 2004  zriadilo Fond sociálneho rozvoja ako štátnu rozpočtovú organizáciu. V rámci Sektorového operačného programu Ľudské zdroje bol Fond sociálneho rozvoja konečným príjemcom pre Národný projekt VI, ktorý je evidovaný pod názvom Zvýšenie zamestnateľnosti skupín ohrozených sociálnym vylúčením prostredníctvom partnerstiev sociálnej inklúzie. Národný projekt VI je zameraný na zlepšenie zamestnanosti skupín osobitne postihnutých sociálnou exklúziou a na  koordináciu programov posilňujúcich rovnosť príležitostí ohrozených skupín. Na tento projekt bolo z prostriedkov EÚ na SOP ĽZ určených celkom 600 mil. Sk. Systém financovania predmetného národného projektu bol v roku 2004 nesprávne nastavený a z toho dôvodu finančné prostriedky alokované na tento národný projekt  neboli doteraz vyčerpané. 
Riadiaci orgán pre Sektorový operačný program Ľudské zdroje na Ministerstve práce, sociálnych vecí a rodiny SR urobil komplexnú analýzu vzniknutej situácie a vzhľadom na efektívnu implementáciu už alokovaných finančných prostriedkov z Európskeho sociálneho fondu do Národného projektu VI, navrhol poveriť Fond sociálneho rozvoja úlohou  sprostredkovateľského orgánu pod riadiacim orgánom pre opatrenie 2.1 SOP ĽZ. V zmysle článku 2 nariadenia Rady (ES) č.438/2001 z dňa 2. marca 2001 ustanovujúce podrobné pravidlá implementácie nariadenia Rady (ES) č.1260/1999 pokiaľ ide o systémy riadenia a kontroly pre pomoc poskytovanú v rámci štrukturálnych fondov a uznesenia vlády SR č. 133/2002 zo dňa 13. 2. 2002 je riadiaci orgán pre SOP ĽZ  oprávnený delegovať časť svojich právomocí na SO/RO. Podrobnejšie stanovenie právomoci a zodpovednosti riadiaceho orgánu a sprostredkovateľského orgánu pod riadiacim orgánom stanovuje zmluva o plnomocenstve uzatvorená medzi MPSVR SR  a Fondom sociálneho rozvoja a to v súlade s nariadeniami Rady ES č. 1260/1999 a č. 438/2001 a zákona č.  351/2004, ktorým sa mení a dopĺňa zákon č. 503/2001 Z.z. o podpore regionálneho rozvoja a o zmene a doplnení niektorých zákonov,
Ministerstvo práce, sociálnych vecí a rodiny SR v záujme efektívneho riešenia problému vykonalo nasledovné opatrenia: 
-	bol nastolený a diskutovaný problém v spolupráci s Európskou komisiou, ktorá listom  dňa 2. februára 2006 odporučila  MPSVR SR poveriť FSR kompetenciami  sprostredkovateľského orgánu pod riadiacim orgánom pre vybrané opatrenie SOP ĽZ 2.1. Zlepšenie zamestnateľnosti skupín ohrozených sociálnym vylúčením prostredníctvom partnerstiev sociálnej inklúzie. 
-	monitorovací výbor pre SOP ĽZ na svojom zasadnutí dňa 16. 2. 2006 schválil návrhy na zmeny v opatrení 2.1. a zmeny v opatrení Technická pomoc, ktoré umožňujú FSR okrem konečného prijímateľa mať aj status SO/RO pre zabezpečenie ďalšej implementácie Národného projektu VI a zahrnutie FSR ako konečného príjímateľa do opatrenia Technická pomoc. 
-	návrh na zriadenie sprostredkovateľského orgánu pod riadiacim orgánom Sektorového operačného programu Ľudské zdroje v rámci   Fondu sociálneho rozvoja bol na porade vedenia ministerky práce, sociálnych vecí a rodiny schválený  dňa 23. 11. 2006.

Vymedzenie vzťahov medzi Ministerstvom práce, sociálnych vecí a rodiny SR ako Riadiacim orgánom pre Sektorový operačný program  Ľudské zdroje a Fondom sociálneho rozvoja 
V  súlade so zákonom č. 351/2004, ktorým sa mení a dopĺňa zákon č. 503/2001 Z. z. o podpore regionálneho rozvoja a o zmene a doplnení niektorých zákonov, § 13a, odst.(4) medzi MPSVR SR ako RO a FSR ako SO/RO bude uzatvorená zmluva o plnomocenstve uzatvorená medzi MPSVR SR  a Fondom sociálneho rozvoja v ktorej budú úlohy podrobne konkretizované.  Na základe tejto zmluvy  riadiaci orgán pre Sektorový operačný program  Ľudské zdroje deleguje časť svojej pôsobnosti na Fond sociálneho rozvoja ako SO/RO pre opatrenie SOP ĽZ 2.1 Zlepšenie zamestnateľnosti skupín ohrozených sociálnym vylúčením prostredníctvom partnerstiev sociálnej inklúzie v nasledujúcich oblastiach: 
-	vypracovanie výziev na predkladanie projektov, hodnotenie a výber žiadostí o poskytnutie nenávratného finančného príspevku;
-	administrovanie projektových spisov, t. j. schválených žiadostí o poskytnutie nenávratného finančného príspevku;
-	administrovanie žiadostí o platbu;
-	monitorovanie pridelených nenávratných finančných príspevkov;
-	overovania a kontrola;
-	registratúru relevantnej dokumentácie súvisiacej s realizovaním projektu.
V nadväznosti na poverenie FSR ako SO/RO pre opatrenie 2.1. SOP ĽZ bude potrebné upraviť príslušné strategické a koncepčné materiály, ktoré sa týkajú riadenia, implemntácie a finančného riadenia